Ана Ахматова
С кожения бич ядосано…

Превод от руски: Иван Николов, 1974

chitanka.info

С кожения бич ядосано

бие ме мъжът ми лош.

Зад прозорчето белосано

аз те чакам цяла нощ.

Вече съмва. И над стряхата

струйка синкав дим трепти.

Мен, затворницата, плахата,

с ласка не споходи ти.

Зла съдба, като пиявица,

ме измъчва дълги дни.

Русокоса ли красавица

или смугла те плени?

Чувство гьмно, несподеляно

накипява и горчи,

а в леглото ми застелено

падат утринни лъчи.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.